ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
రైతులకు సకాలంలో తగిన ఎరువులు అందేలా చూడాలి ప్రభుత్వ రంగ ఎరువుల సంస్థల సి.ఎం.డి.లకు కేంద్ర మంత్రి గౌడ ఆదేశం
ప్రభుత్వ రంగంలోని ఎరువుల సంస్థల పనితీరు, భవిష్యత్తు అవసరాలకోసం సదరు సంస్థల సన్నద్ధత తదితర అంశాలపై ఆయా ఎరువుల సంస్థల చైర్మెన్, మేనేజింగ్ డైరెక్టర్లతో  కేంద్ర రసాయనాలు, ఎరువుల శాఖ మంత్రి సదానంద గౌడ సమీక్షా సమావేశం నిర్వహించారు. కేంద్ర ఎరువుల శాఖ కార్యదర్శి ఛబిలేంద్ర రౌల్, జాతీయ ఎరువుల సంస్థ సి.ఎం.డి వీరేంద్రనాథ్ దత్, రాష్ట్రీయ కెమికల్స్, ఫర్టిలైజర్స్ సంస్థ సి.ఎం.డి.,. ఎస్.సి. ముద్గేరీకర్, ది ఫెర్టిలైజర్స్ అండ్ కెమికల్స్ ట్రావెంకోర్ లిమిటెడ్ సి.ఎం.డి., కిశోర్ రుంగ్తా, మద్రాస్ ఫెర్టిలైజర్స్ లిమిటెడ్ సి.ఎం.డి.,. యు. శరవణన్, బ్రహ్మపుత్ర వ్యాలీ ఫెర్టిలైజర్ కార్పొరేషన్ సి.ఎం.డి., ఎ.కె. ఘోష్, ఎఫ్.సి.ఐ. అరావలి జిప్సమ్ అండ్ మినరల్స్ ఇండియా లిమిటెడ్ సి.ఎం.డి.,. అమర్ సింగ్ రాథోడ్ ఈ సమీక్షా సమావేశానికి హాజరయ్యారు.
సమీక్ష ప్రారంభంలో మంత్రి సదానంద గౌడ మాట్లాడుతూ,.. లాక్ డౌన్ కాలంలో అనేక అడ్డంకులు ఎదురైనప్పటికీ, రైతులకు తగిన పరిమాణంలో ఎరువులు అందుబాటులో ఉండేలా దేశవ్యాప్తంగా ఉన్న తమ పరిశ్రమలను నడిపించి చక్కని సేవలందించిన ప్రభుత్వ రంగ సంస్థలకు అభినందనలు తెలిపారు. దేశవ్యాప్తంగా యూరియా, తదితర ఎరువుల పంపణీ సజావుగా జరిగేలా ఈ సంస్థలు సేవలందించడం ప్రశంసనీయమన అన్నారు. మెరుగైన వర్షపాతం కారణంగా ఈ ఖరీఫ్ సీజన్ లో పంటవిస్తీర్ణ గణనీయంగా పెరిగినప్పటికీ, దేశంలో యూరియాకు ఎలాంటి కొరత రాకుండా స్వదేశీ కంపెనీలు చర్యలు తీసుకోవడం, ఎరువుల శాఖ అధికారులు క్రియాశీలకంగా వ్యవహరించడం అభినందనీయమన్నారు.
రానున్న రబీ సీజన్ లో కూడా రైతులకు తగిన మోతాదులో ఎరువులు అందుబాటులో ఉండేలా చూసేందుకు సన్నద్ధంకావాలని ప్రభుత్వ రంగ ఎరువుల సంస్థల సి.ఎం.డి.లను కేంద్ర మంత్రి ఆదేశించారు. ప్రధానమంత్రి నరేంద్ర మోదీ దార్శనికతకు అనుగుణంగా, ఎరువుల అమ్మకంలో నగదు రహితల లావాదేవీలను ప్రోత్సహించేందుకు ఒక ఉమ్మడి వ్యూహాన్ని రూపొందించుకోవాలని సి.ఎం.డి.లను ఆదేశించారు. ఎరువుల సబ్సిడీ దారిమళ్లడం, దుర్వినియోగం కావడం వంటి పరిస్థితి నివారణకు నగదు రహిత లావాదేవీలను ప్రోత్సహించాలన్నారు.
ప్రభుత్వ రంగ ఎరువుల సంస్థలన్నీ స్వావలంబన సాధించవలసిన అవసరం ఉందని, ప్రభుత్వ బడ్జెట్ కేటాయింపులపై ఆధారపడే స్థితి భవిష్యత్తులో వాటికి ఉండకూడదని అన్నారు. విభన్నమైన ఉత్పత్తులను రూపొందించడం, నానో ఎరువులు, కస్టమైజ్డ్ ఎరువులు వంటి కొత్త ఉత్పాదలను తయారు చేయడం వంటి అంశాలపై దృష్టిని కేంద్రీకరించడం ప్రస్తుతం అత్యంత ఆవశ్యకమన్నారు. ఎరువుల ప్లాంట్లు భవిష్యత్తులో మనుగడ సాగించాలంటే కొత్త అవసరాలకు తగినట్టుగా వాటిని ప్రక్షాళన చేయాల్సిన అవసరం ఉందన్నారు. ప్రైవేటు రంగం ఉత్పత్తులతో, దిగుమతి అయ్యే ఉత్పత్తులతో పోటీ పడాలంటే ఇలాంటి చర్యలు తప్పవన్నారు. పర్యావరణపరమైన ఆందోళనలు, అంశాలపట్ల ప్రతిస్పందించే రీతిలో ఉండాలన్నారు.
ఎరువుల శాఖ కార్యదర్శి ఛబిలేంద్ర రౌల్ మాట్లాడుతూ, ప్రకృతి వైపరీత్యాల్లో ఎదురయ్యే పరిస్థితుల నిర్వహణకు సంబంధించి ప్రభుత్వ రంగ ఎరువుల సంస్థలన్నీ ఎప్పటికప్పుడు తమ ప్రణాళికలను బలోపేతం చేసుకుంటూ ఉండాలన్నారు.
ప్రభుత్వ రంగ ఎరువుల సంస్థల సి.ఎం.డి.లు తమ పరిధిలోని సంస్థల పనితీరు గురించి ఈ సమీక్షా సమావేశంలో క్లుప్తంగా వివరించారు. సాంకేతిక పరిజ్ఞాన పరంగా తమ సంస్థలను నవీకరించుకునేందుకు, భవిష్యత్తులో తమ సంస్థల మనుగడ, అవసరాలకు తగినట్టుగా ప్రక్షాళన ప్రక్రియ చేపట్టేందుకు తాము పెట్టిన పెట్టుబడులను గురించి వారు ప్రధానంగా వివరించారు. సంస్థల పటిష్టతకోసం చేపట్టబోయే విస్తరణ ప్రణాళికలపై సమాచారాన్ని కూడా వారు అందజేశారు
పర్యటక మంత్రిత్వ శాఖ
కరోనా వైరస్ వ్యాప్తి కారణంగా అక్టోబర్ 15 వరకు హోటళ్ళు/ రెస్టారెంట్లు మూసివేయాలంటూ పర్యాటక మంత్రిత్వ శాఖ ఎలాంటి లేఖను విడుదల చేయలేదు
కరోనా వైరస్ వ్యాప్తి కారణంగా అక్టోబర్ 15, 2020 వరకు హోటళ్ళు/ రెస్టారెంట్లు మూసివేసి ఉంటాయని కేంద్ర పర్యాటక మంత్రిత్వ శాఖ పేరుతో ఒక నకిలీ లేఖ సోషల్ మీడియాలో చక్కర్లు కొడుతోంది. ఈ లేఖ మొత్తం పర్యాటక రంగంలో భయాందోళనలు సృష్టిస్తుండడంతో ప్రభుత్వం దీనిపై స్పందించింది. హోటళ్ళు/ రెస్టారెంట్లు మూసివేతకు సంబంధించి ఒక నకిలీ లేఖ సోషల్ మీడియాలో చక్కర్లు కొడుతుండడం తమ పరిశీలనకొచ్చిందని కేంద్ర పర్యాటక మంత్రిత్వ శాఖ తెలిపింది. హోటళ్ళు/ రెస్టారెంట్లు మూసివేతకు సంబంధించి "పర్యాటక మంత్రిత్వ శాఖ ఎటువంటి లేఖ జారీ చేయలేదు" అని స్పష్టం చేసింది. ప్రజలు ఇలాంటి అవాస్తవ వార్తల్ని నమ్మకూడదని కోరింది. ఇదే విషయాన్ని పీఐబీ ఫ్యాక్ట్ చెక్లో https://twitter.com/PIBFactCheck /status/1247754535818293248?s=20 పూర్తి వివరణను ఇచ్చింది.
ఈ వార్తపై తాము ఖండనను జారీ చేసినట్టుగా కూడా పర్యాటక మంత్రిత్వ శాఖ తెలిపింది. దీనికి తోడు ఈ నకిలీ లేఖకు సంబంధించి ముంబయి పోలీస్కు చెందిన సైబర్ క్రైమ్ యూనిట్ వారికి తాము ఫిర్యాదు కూడా చేసినట్టుగా పర్యాటక శాఖ వెల్లడించింది. కోవిడ్ కారణంగా హోటళ్ళు/ రెస్టారెంట్లు మూసివేతకు సంబంధించిన వార్తలను పీఐబీ ఫాక్ట్ చెక్ యూనిట్ కూడా కొన్ని రోజుల క్రితమే ఖండించింది. అయినా ఈ నకిలీ సమాచారం తిరిగి చక్కర్లు కొడుతూనే వస్తోంది. ఈ నేపథ్యంలో నకిలీ వార్తలను ప్రజలు నమ్మవద్దని వాటిని విస్మరించాలని సర్కారు కోరింది. అధికారికంగా విడుదల చేసే సమాచారాన్ని మాత్రమే విశ్వసించాలని పర్యాటక శాఖ కోరింది.
(
|
ప్రధాన మంత్రి కార్యాలయం
|
గ్రీస్ ప్రధానమంత్రి ఆతిథ్యం ఇచ్చిన బిజినెస్ లంచ్ సమావేశంలో ప్రధానమంత్రి సంభాషణలు
గ్రీస్ ప్రధానమంత్రి గౌరవనీయ కిరియాకోస్ మిత్సోటకిస్ ఆతిథ్యం ఇచ్చిన బిజినెస్ లంచ్ లో ప్రధానమంత్రి శ్రీ నరేంద్ర మోదీ పాల్గొన్నారు. ఆ సమావేశంలో షిప్పింగ్, మౌలిక వసతులు, ఇంధనం సహా భిన్న రంగాలకు చెందిన భారత, గ్రీక్ సిఇఓలు ఈ సమావేశంలో పాల్గొన్నారు.
ఈ కార్యక్రమంలో ప్రధానమంత్రి మాట్లాడుతూ పునరుత్పాదక ఇంధనం, స్టార్టప్ లు, ఫార్మా, ఐటి, డిజిటల్ చెల్లింపులు, మౌలిక వసతుల రంగాల్లో భారతదేశం సాధించిన పురోగతిని, వ్యాపారాల వృద్ధికి తీసుకున్న చొరవలను వివరించారు. భారత, గ్రీస్ ద్వైపాక్షిక సంబంధాలు, ఆర్థిక సహకారం ప్రోత్సాహం, పటిష్ఠతలో పారిశ్రామిక నాయకులు పోషించిన పాత్రను ఆయన ప్రశంసించారు. భారతదేశంలో పెట్టుబడి అవకాశాలు ఉపయోగించుకోవాలని, భారత వృద్ధిలో భాగస్వాములు కావాలని ప్రధానమంత్రి పిలుపు ఇచ్చారు.
ఈ సమావేశంలో ఈ సిఇఓలు పాల్గొన్నారు.
|
|
1.
|
|
ఎల్ఫెన్
|
|
థియోడోర్ ఇ ట్రిఫాన్, సిఓ/సిఇఓ
|
|
2.
|
|
గెక్ టెర్నా గ్రూప్
|
|
జార్జియోస్ పెరిస్టెరిస్, బిఓడి చైర్మన్
|
|
3.
|
|
నెప్ట్యూన్స్ లైన్స్ షిప్పింగ్ అండ్ మేనేజింగ్ ఎంటర్ ప్రైజెస్ ఎస్ఏ
|
|
మెలినా ట్రావ్లో, బిఓడి చైరన్
|
|
4.
|
|
చిపిటా ఎస్ఏ
|
|
స్పైరోస్ థిమోడోరోపోలస్, సిఇఓ
|
|
5.
|
|
యూరోబ్యాంక్ ఎస్ఏ
|
|
ఫోకియోన్ కరావియాస్, సిఇఓ
|
|
6.
|
|
టెమెస్ ఎస్ఏ
|
|
అచిలిస్ కాన్ స్టాంటాకోపోలస్; చైర్మన్, సిఇఓ
|
|
7.
|
|
మైటిలినోస్ గ్రూప్
|
|
ఎవాంజిలోస్ మైటిలినోస్; చైర్మన్, సిఇఓ
|
|
8.
|
|
టైటన్ సిమెంట్ గ్రూప్
|
|
డిమిట్రీ పాపాలెక్సోపోలస్, బిఓడి చైర్మన్
|
|
9.
|
|
ఇంటాస్ ఫార్మాస్యూటికల్స్
|
|
బినిస్ చుగ్దార్, వైస్ చైర్మన్
|
|
10.
|
|
ఇఇపిసి
|
|
శ్రీ అరుణ్ గరోడియా; ఎండి, సిఇఓ
|
|
11.
|
|
ఎమ్ క్యూర్ ఫార్మాస్యూటికల్స్
|
|
శ్రీ సమిత్ మెహతా; ఎండి, సిఇఓ
|
|
12.
|
|
జిఎంఆర్ గ్రూప్
|
|
శ్రీ సంజీవ్ పురి; చైర్మన్, ఎండి
|
|
13.
|
|
ఐటిసి
|
|
శ్రీ సంజవ్ పురి; చైర్మన్ అండ్ ఎండి
|
|
14.
|
|
యుపిఎల్
|
|
శ్రీ విక్రమ్ ష్రాఫ్, డైరెక్టర్
|
|
15.
|
|
షాహి ఎక్స్ పోర్ట్స్
|
|
శ్రీ హరీష్ అహూజా, ఎండి
విదేశీ వ్యవహారాల మంత్రిత్వ శాఖ
ఎంహెచ్ఇపి రుణం తిరిగి చెల్లింపు గడువు ను రెండు సంవత్సరాల పాటు పొడిగించేందుకు గాను భారతదేశం మరియు భూటాన్ ల మధ్య కుదిరిన ఒప్పందం తాలూకు ఆర్టికిల్ 3 లో సవరణ కు ఆమోదం తెలిపిన మంత్రివర్గం
మాంగ్డేఛూ జల విద్యుత్తు పథకం కి సంబంధించి రుణం తిరిగి చెల్లింపు అవధి ని రెండు సంవత్సరాల పాటు పొడిగించేందుకు భారతదేశాని కి, భూటాన్ కు మధ్య ఉన్న ఒప్పందం లోని ఆర్టికిల్ 3 కు సవరణ చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ప్రస్తావిత పథకాన్ని భూటాన్ లో అమలుచేసేందుకు గాను ఇప్పుడు ఉన్న రుణం తిరిగి చెల్లింపు గడువు ను 15 సంవత్సరాల నుండి 17 సంవత్సరాల కు పొడిగించడం కోసం ఇది వీలు ను కల్పిస్తుంది.
ప్రయోజనాలు:
ఈ ప్రతిపాదన సాధించేది ఏమిటంటే:
భూటాన్ లో 720 ఎండబ్ల్యు సామర్ధ్యం కలిగిన ఎంహెచ్ఇపి నుండి విద్యుత్తు ను దిగుమతి చేసుకోవడం కోసం ఒకటో సంవత్సరం లో టారిఫ్ ప్రతి ఒక్క యూనిట్ కు 4.12 భారతదేశ రూపాయలు గా ఉండాలి.
ఎంహెచ్ఇపి నుండి భూటాన్ ద్వారా భారతదేశాని కి మిగులు విద్యుత్తు ను తప్పనిసరిగా సరఫరా చేయాలి.
భారతదేశం-భూటాన్ ల ఆర్థిక సంబంధాలు, ప్రత్యేకించి జల విద్యుత్తు సంబంధిత సహకార రంగం లో పరస్పర సంబంధాలు మరియు భారతదేశం-భూటాన్ సంబంధాల సర్వతోముఖ అభివృద్ధి ని పటిష్టపరచాలి.
(
ప్రధాన మంత్రి కార్యాలయం
ప్రధానమంత్రితో ఇవాళ ఫోన్ద్వారా ఐరాస సర్వప్రతినిధి సభ అధ్యక్షుడుగా ఎన్నికైన మాల్దీవ్స్ విదేశాంగ శాఖ మంత్రి అబ్దుల్లా షాహిద్ సంభాషణ
ఐక్యరాజ్య సమితి 76వ సర్వ ప్రతినిధి సభ సమావేశాలకు  అధ్యక్షుడుగా ఎన్నికైన మాల్దీవ్స్ విదేశాంగ శాఖ మంత్రి గౌరవనీయులైన అబ్దుల్లా షాహిద్ ఇవాళ ప్రధానమంత్రి శ్రీ నరేంద్ర మోదీతో ఫోన్ద్వారా సంభాషించారు. న్యూయార్క్లో 2021 జూలై 7న జరిగిన ఎన్నికలో ఐక్యరాజ్యసమితి 76వ సర్వ ప్రతినిధి సభ సమావేశాలకు  అధ్యక్షుడుగా ఎన్నికైన మాల్దీవ్స్ విదేశాంగ శాఖ మంత్రి గౌరవనీయులైన అబ్దుల్లా షాహిద్ ఆ హోదాలో భారత్ సందర్శనకు రానున్నారు. ఈ నేపథ్యంలో గౌరవనీయులైన అబ్దుల్లా షాహిద్ ఎన్నికపై ప్రధానమంత్రి అభినందనలు తెలిపారు. ప్రపంచ వేదికపై మాల్దీవ్స్ ప్రతిష్ఠ ఇనుమడించడాన్ని ఈ పరిణామం ప్రతిబింబిస్తున్నదని ఆయన ఈ సందర్భంగా పేర్కొన్నారు. ఎన్నికైన అనంతరం ‘ప్రెసిడెన్సీ ఆఫ్ హోప్’ దిశగా ఆయన చేసిన దార్శనిక ప్రకటనపై ప్రధానమంత్రి అభినందనలు తెలుపుతూ… ఆ పదవీ బాధ్యతల నిర్వహణలో ఆయనకు భారతదేశం నుంచి పూర్తి మద్దతు, సహకారం ఉంటాయని హామీ ఇచ్చారు. ఐక్యరాజ్య సమితి విభాగాలుసహా బహుపాక్షికత ప్రాముఖ్యాన్ని ప్రధానమంత్రి నొక్కిచెప్పారు. ప్రస్తుత ప్రపంచ వాస్తవాలను ప్రతిబింబించడానికి, ప్రపంచ ప్రజానీకం ఆకాంక్షలను నెరవేర్చడానికి బహుపాక్షికతకు ప్రాధాన్యం ఎంతో అవసరమని ఆయన వ్యాఖ్యానించారు.
ఇటీవలి సంవత్సరాల్లో భారత్-మాల్దీవ్స్ ద్వైపాక్షిక సంబంధాలు వేగంగా పురోగమించడంపై ప్రధానమంత్రి-గౌరవనీయులైన అబ్దుల్లా షాహిద్లు చర్చించారు. కోవిడ్-19 మహమ్మారి ఎన్నో ఆటంకాలు కల్పించినప్పటికీ అనేక ద్వైపాక్షిక ప్రాజెక్టులు ప్రగతి పథంలో పయనిస్తుండటంపై ప్రధానమంత్రి ఈ సందర్భంగా సంతృప్తి వ్యక్తం చేశారు. 'పొరుగుదేశాలకు ప్రాధాన్యం' అనే భారతదేశ విధానంతోపాటు 'సాగర్' దార్శనికత సౌధానికి మాల్దీవ్స్ కీలక స్తంభమని ఆయన నొక్కి చెప్పారు.
రక్షణ మంత్రిత్వ శాఖ
జీ20 థింక్ ది ఇండియన్ నేవీ క్విజ్ - సెయిల్ బియాండ్ హోరిజన్
2023 సెప్టెంబర్ 10 & 11 తేదీల్లో రెండు ప్రాక్టీస్ రౌండ్లు
www.theindiannavyquiz.in
పోటీదారులందరికీ ఇమెయిల్లో నమోదు వివరాలు పంపబడ్డాయి
జీ20 సెక్రటేరియట్, ఇండియన్ నేవీ మరియు నేవీ వెల్ఫేర్ అండ్ వెల్నెస్ అసోసియేషన్  సంయుక్తంగా నిర్వహించే అసాధారణమైన జీ20 థింక్యూ కార్యక్రమం వేలాది మంది యువతకు జాతీయ మరియు అంతర్జాతీయ స్థాయిలో ఉత్తేజకరమైన మేధో అనుభూతిని అందజేస్తుందని హామీ ఇచ్చింది. నేషనల్ రౌండ్ క్విజ్లో 11700 పైగా పాఠశాలల నుండి IX నుండి XII తరగతుల వరకు చదువుతున్న పాఠశాల పిల్లలు పాల్గొంటారు.
ఈ మేధో యాత్రను ప్రారంభించేందుకు రెండు ప్రాక్టీస్ రౌండ్లు నిర్వహించబడతాయి. అందులో మొదటిది సెప్టెంబర్ 10, 2023న మరియు రెండవది సెప్టెంబర్ 11, 2023న నిర్వహించనున్నారు. .
ఈ ప్రాక్టీస్ రౌండ్లు సవాలుతో కూడిన ఎలిమినేషన్ రౌండ్లకు పునాది వేయడానికి రూపొందించబడ్డాయి. పాల్గొనేవారికి రాబోయే పోటీకి సన్నాహకంగా వారి పరిజ్ఞానం మరియు నైపుణ్యాలను మెరుగుపరుచుకునే అవకాశాన్ని అందిస్తుంది.
జీ20 థింక్యూకు షెడ్యూల్ క్రింది విధంగా ఉన్నాయి: -
(|
|
క్రమం.
|
|
కార్యక్రమం పేరు
|
|
తేదీ
|
|

|
|
ప్రాక్టీస్ రౌండ్లు
|
|
10 మరియు 11 సెప్టెంబర్ 23
|
|

|
|
ఎలిమినేషన్ రౌండ్ 1
|
|
12 సెప్టెంబర్ 23
|
|

|
|
ఎలిమినేషన్ రౌండ్ 2
|
|
03 అక్టోబర్ 23
|
|

|
|
ఆన్లైన్ క్వార్టర్ ఫైనల్స్
|
|
10 అక్టోబర్ 23
|
|

|
|
నేషనల్ సెమీ ఫైనల్స్ @ ఎన్సిపిఏ, ముంబై
|
|
17 నవంబర్ 23
|
|

|
|
నేషనల్ ఫైనల్స్ @ గేట్వే ఆఫ్ ఇండియా, ముంబై
|
|
18 నవంబర్ 23
|
|

|
|
అంతర్జాతీయ సెమీ ఫైనల్స్ @ జీ20 భవన్
|
|
21 నవంబర్ 23
|
|

|
|
ఇంటర్నేషనల్ ఫైనల్స్ @ ఇండియా గేట్, న్యూఢిల్లీ
|
|
22 నవంబర్ 23
జీ20 థింక్యూ యొక్క అంతర్జాతీయ రౌండ్ జీ20+9 దేశాల నుండి తెలివైన యువకులను ఒకచోట చేర్చుతుంది. ప్రతి జట్టులో ఇద్దరు విద్యార్థులు ఉంటారు. భాగస్వామ్య పరిజ్ఞానం మరియు సాహచర్యం ద్వారా అన్ని జీ20 భాగస్వామ్య దేశాల యువ పౌరుల మధ్య స్నేహ బంధాలను బలోపేతం చేయడం ఈ ప్రపంచ సేకరణ లక్ష్యం.
పాఠశాలల కోసం అవాంతరాలు లేని నమోదును ప్రారంభించడానికి మరియు సులభతరం చేయడానికి మరియు సమగ్ర ఈవెంట్-సంబంధిత సమాచారాన్ని అందించడానికి, జీ20 థింక్యూ కోసం ఒక ప్రత్యేక వెబ్సైట్ [www.theindiannavyquiz.in] ఏర్పాటు చేయబడింది.
హోం మంత్రిత్వ శాఖ
జమ్ము కాశ్మీర్ లో సి.ఆర్.పి.ఎఫ్. మరణాలు
సీమాంతర ఉగ్రవాద కార్యకలాపాల కారణంగా జమ్ము కాశ్మీర్ గత మూడు దశాబ్దాలుగా దెబ్బతింటోంది. ఉగ్రవాదాన్ని ఎంత మాత్రం సహించరాదన్న విధానాన్ని ప్రభుత్వం అమలుపరుస్తూ వస్తోంది. ఉగ్రవాదాన్ని అరికట్టే విషయంలో భద్రతా బలగాలు తమ పటిష్ట చర్యలను కొనసాగిస్తూనే ఉన్నాయి. ఫలితంగా జమ్ము కాశ్మీర్ లో 2020 మార్చి ఒకటవ తేదీనుంచి 2020 ఆగస్టు నెలాఖరు వరకూ 138మంది ఉగ్రవాదులను మట్టుబెట్టడం సాధ్యమైంది. ఈ ఆరునెలల కాలంలో ఉగ్రవాద సంబంధమైన ఘర్షణలల్లో, కాల్పుల విరమణ ఒప్పందాల ఉల్లంఘనలు, సరిహద్దులో కాల్పులు వంటి సంఘటనలలో భద్రతా దళాలకు చెందిన 50మంది సిబ్బంది ప్రాణత్యాగం చేసి అమరులయ్యారు.
అమరులైన వారి కుటుంబ సభ్యులకు ఎక్స్ గ్రేషియా రూపంలో సహాయాన్ని భద్రతా బలగాల నిబంధనల మేరకు ప్రభుత్వం అందించింది.
కేంద్ర హోమ్ శాఖ సహాయ మంత్రి జి. కిషన్ రెడ్డి ఈ రోజు లోక్ సభకు ఇచ్చిన లిఖిత పూర్వక సమాధానంలో ఈ విషయాలు తెలిపారు.
ప్రధాన మంత్రి కార్యాలయం
ఝార్ ఖండ్ స్థాపన దినం సందర్భం లో ఆ రాష్ట్రం ప్రజల కు శుభాకాంక్షలు తెలిపిన ప్రధాన మంత్రి
ఝార్ ఖండ్ స్థాపన దినం సందర్భం లో ప్రధాన మంత్రి శ్రీ నరేంద్ర మోదీ ఆ రాష్ట్రం ప్రజల కు శుభాకాంక్షల ను వ్యక్తం చేశారు. రాష్ట్రం ప్రగతి తాలూకు కొత్త శిఖరాల కు చేరుకోవాలి అని ఆయన ఆకాంక్షించారు.
ప్రధాన మంత్రి ఒక ట్వీట్ లో -
‘‘ఝార్ ఖండ్ స్థాపన దినం సందర్భం లో ఆ రాష్ట్రం లోని సమస్త ప్రజానీకానికి అనేకానేక శుభాకాంక్షలు. ప్రాకృతిక వనరుల తో, జనజాతీయ కళ, సంస్కృతుల తో సమృద్ధం అయినటువంటి ఝార్ ఖండ్ రాష్ట్రం ప్రగతి తాలూకు శిఖరాల ను అందుకోవాలి అని నేను కోరుకొంటున్నాను.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 179.14 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.49 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,79,14,49,670
|
|
అందుబాటులోని నిల్వలు
|
|
15,49,34,846
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 179.14 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.49 కోట్లకుపైగా  నిల్వలు అందుబాటులో ఉన్నాయి.
రక్షణ మంత్రిత్వ శాఖ
ఆకాష్ ఆయుధ వ్యవస్థ  ఏహెచ్ఎస్పీని క్షిపణి వ్యవస్థల నాణ్యత నిర్ధరణ ఏజెన్సీకి అప్పగించిన డీఆర్డీవో
రక్షణ పరిశోధన, అభివృద్ధి సంస్థ , హైదరాబాద్లోని క్షిపణి వ్యవస్థల నాణ్యత నిర్ధరణ ఏజెన్సీకి  ఆకాష్ ఆయుధ వ్యవస్థ  రహస్య వివరాలను కలిగి ఉండడానికి, నమూనాల సరఫరా అధికారాన్ని  డిసెంబర్ 03, 2022న అప్పగించింది. ఆకాశ్ ఆయుద్ధ వ్యవస్థను రూపొందించిన, నోడల్ ఏజెన్సీగా ఉన్న రక్షణ పరిశోధన, అభివృద్ధి ప్రయోగశాలలో  ఈ కార్యక్రమం జరిగింది. ఏహెచ్ఎస్పీ బదిలీలో భాగంగా సాంకేతిక అంశాలు & నాణ్యత పత్రాలు, పూర్తి ఆయుధ వ్యవస్థ భాగాల నమూనాలను సీలు చేసి ప్రాజెక్ట్ ఆకాష్ ద్వారా ఎంఎంస్క్యూఏఏకి అప్పగించారు.
డీఆర్డీవో, భారత సైన్యం, రక్షణ పరిశ్రమను రక్షణ మంత్రి శ్రీ రాజ్నాథ్ సింగ్ అభినందించారు. ఏహెచ్ఎస్పీ బదిలీని కీలక మైలురాయిగా అభివర్ణించారు. సేవల అవసరాలను తీర్చడంలో ఇది విజయవంతం అవుతుందని విశ్వాసం వ్యక్తం చేశారు.
ఏహెచ్ఎస్పీ ద్వారా క్షిపణులు, బహుళ క్షేత్ర వ్యవస్థలతో కూడిన సంక్లిష్ట వ్యవస్థను క్షిపణి క్లస్టర్ నుంచి ఎంఎంస్క్యూఏఏ బదిలీ చేసినందుకు రక్షణ విభాగం ఆర్&డీ కార్యదర్శి, డీఆర్డీవో ఛైర్మన్ డా.సమీర్ వి కామత్ ప్రాజెక్ట్ ఆకాష్ బృందాన్ని అభినందించారు. భవిష్యత్తులో తయారయ్యే క్షిపణి వ్యవస్థల కోసం ప్రస్తుత బదిలీ ప్రక్రియ ఒక మార్గాన్ని ఏర్పాటు చేస్తుందని అన్నారు.
స్వదేశీ పరిజ్ఞానంతో తయారు చేసిన మొట్టమొదటి అత్యాధునిక ఉపరితలం నుంచి గగనతలానికి ప్రయోగించే క్షిపణి వ్యవస్థ ఆకాశ్. దాదాపు దశాబ్ద కాలం పాటు సాయుధ దళాల కలిసి పాటు భారత గగనతలాన్ని రక్షిస్తుంది. భారత సైనిక దళం, నౌకాదళం రూ.30,000 కోట్లతో దీని తయారీకి పురమాయించాయి. స్వదేశీ క్షిపణి వ్యవస్థ కోసం ఇచ్చిన అతి పెద్ద సింగిల్-సిస్టమ్ ఆర్డర్లలో ఇది ఒకటి.
డీఆర్డీఎల్తో పాటు, మరికొన్ని డీఆర్డీవో పరిశోధనశాలలు కూడా ఆకాశ్ వ్యవస్థ అభివృద్ధిలో పాలుపంచుకున్నాయి. అవి, రీసెర్చ్ సెంటర్ ఇమారత్; ఎలక్ట్రానిక్స్ & రాడార్ డెవలప్మెంట్ ఎస్టాబ్లిష్మెంట్; రీసెర్చ్ & డెవలప్మెంట్ ఎస్టాబ్లిష్మెంట్ ; ఇంటిగ్రేటెడ్ టెస్ట్ రేంజ్; ఆర్మమెంట్ రీసెర్చ్ & డెవలప్మెంట్ ఎస్టాబ్లిష్మెంట్; హై ఎనర్జీ మెటీరియల్స్ రీసెర్చ్ లాబొరేటరీ, వెహికల్స్ రీసెర్చ్ డెవలప్మెంట్ ఎస్టాబ్లిష్మెంట్. భారత్ డైనమిక్స్ లిమిటెడ్, భారత్ ఎలక్ట్రానిక్స్ లిమిటెడ్, లార్సెన్ & టూబ్రో, టాటా అడ్వాన్స్డ్ సిస్టమ్స్ లిమిటెడ్, ఎలక్ట్రానిక్స్ కార్పొరేషన్ ఆఫ్ ఇండియా లిమిటెడ్, బీఈఎంఎల్ లిమిటెడ్తో పాటు మరికొన్ని సహా సూక్ష్మ, చిన్న, మధ్యతరహా పరిశ్రమలు ఈ వ్యవస్థ ఉత్పత్తిలో పాల్గొంటాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ స్థాయిలో మొత్తం 36.89 కోట్ల వాక్సిన్లను వేయడం జరిగింది.
ఇండియాలో గత 24 గంటలలో 43,393 లకేసులు నమోదయ్యాయి.
ఇండియాలో క్రియాశీలక కేసుల సంఖ్య ప్రస్తుతం 4,58,727
క్రియాశీల కేసులు మొత్తం కేసుల సంఖ్యలో 1.49 శాతం గా ఉన్నాయి.
దేశ వ్యాప్తంగా 2,98,88,284 మంది కోవిడ్ నుంచి కోలుకున్నారు.
గత 24 గంటలలో 44,459 మంది పేషెంట్లు కోలుకున్నారు.
కోవిడ్ నుంచి కోలుకున్న వారి రేటు 97.19 శాతానికి చేరుకుంది.
వారపు పాజిటివిటీ రేటు 5 శాతం కంటే తక్కువగా ఉంది. ప్రస్తుతం ఇది 2.36 శాతం గా ఉంది.
రోజువారి పాజిటివిటీ రేటుఉ 2.42 శాతం. ఇది వరుసగా 18 రోజులుగా 3 శాతం కంటే తక్కువగా ఉంది.
దేశంలో పరీక్షల సంఖ్య గణనీయంగా పెంచడం జరిగింది. దేశవ్యాప్తంగా మొత్తం 42.70 కోట్ల పరీక్షలు నిర్వహించారు.
రహదారి రవాణా, హైవేల మంత్రిత్వ శాఖ
ఏదైనా ప్రమాదకరమైన లేదా అపాయకరమైన వస్తువులు తీసుకు వెళ్లే వాహనం కోసం వెహికల్ లొకేషన్ ట్రాకింగ్ పరికరానికి సంబంధించి – నోటిఫికేషన్
జాతీయ పర్మిట్ పరిధిలో లేని, ఆర్గాన్, నైట్రోజన్, ఆక్సిజన్ వంటి వివిధ వాయువులు, ప్రమాదకరమైన లేదా అపాయకరమైన వివిధ వస్తువులను రవాణా చేసే వాహనాలకు వెహికల్ లొకేషన్ ట్రాకింగ్ పరికరాన్ని అమర్చడం లేదన్న విషయం రోడ్డు రవాణా , రహదారుల మంత్రిత్వ శాఖ దృష్టికి వచ్చింది.
తదనుగుణంగా, మంత్రిత్వ శాఖ, 2022 ఆగస్టు, 3వ తేదీన జారీ చేసిన జి.ఎస్.ఆర్. 617 ప్రకారం, కొత్త మోడళ్ళ విషయంలో, 2022 సెప్టెంబర్, 1వ తేదీ మరియు ఆ తర్వాత తయారు చేయబడిన ఎన్-2 మరియు ఎన్-3 కేటగిరీలకు చెందిన ప్రతి వాహనానికి, అదేవిధంగా ఇప్పటికే ఉన్న మోడళ్ళ విషయంలో, 2023 జనవరి 1వ తేదీ నాటికి, ప్రమాదకరమైన లేదా అపాయకరమైన వస్తువులను రవాణా చేస్తున్న సమయంలో, ఆ వాహనాలకు ఏ.ఐ.ఎస్-140 ప్రకారం వాహన ట్రాకింగ్ సిస్టమ్ పరికరాన్ని తప్పనిసరిగా అమర్చవలసి ఉంటుంది.
గెజిట్ నోటిఫికేషన్ చూడటానికి ఇక్కడ క్లిక్ చేయండి
గృహ నిర్మాణం మరియు పట్టణ వ్యవహారాల మంత్రిత్వ శాఖ
అంతర్జాతీయ యోగా దినోత్సవం 2022, వేడుకలు
ఈ ఏడాది అంతర్జాతీయ యోగా దినోత్సవం ఆజాదీ కా అమృత్ మహోత్సవ్ సంవత్సరం సందర్భంగా వస్తున్న నేపథ్యంలో అంతర్జాతీయ స్థాయిలో భారత్ను బ్రాండ్ చేసేందుకు తోడ్పడే విధంగా భారత దేశ వ్యాప్తంగా 75 ప్రతిష్ఠాత్మక ప్రాంతాలలో అంతర్జాతీయ యోగా దినోత్సవాన్నినిర్వహించేందుకు ఆయుష్ మంత్రిత్వ శాఖ ప్రణాళికలు సిద్ధం చేసింది. ప్రధానమంత్రి కర్ణాటకలోని మైసూర్ నుంచిల ఈ కార్యక్రమానికి నాయకత్వం వహించనున్నారు.
కేంద్ర గృహనిర్మాణ, పట్టణ వ్యవహారాలలు, పెట్రోలియం, సహజవాయువుల శాఖల మంత్రి శ్రీ హర్దీప్ ఎస్ పురీ న్యూఢిల్లీలోని ఎర్రకోటలో జరిగే కార్యక్రమాన్ని నిర్వహించనున్నారు. ఈ కార్యక్రమాన్ని నిర్వహణలో పతంజలి యోగ్పీఠ్ కూడా పాలుపంచుకుంటోంది. మంత్రితో పాటుగా వేదికపై పతంజలి యోగ్పీఠ్కు చెందిన ఆచార్య బాల్ క్రిషన్ కూడా ఉండనున్నారు. పతంజలి యోగ్పీఠ్ నుంచి దాదాపు 12,000మంది పాల్గొంటుండగా, గృహనిర్మాణ, పట్టణ వ్యవహారాలుశాఖ, పెట్రోలియం & సహజవాయువుల మంత్రిత్వ శాఖకు చెందిన అధికారులు కూడా ఈ కార్యక్రమంలో పాలుపంచుకోనున్నారు. ఐడివై 2022కు నోడల్ మంత్రిత్వ శాఖగా ఉన్న ఆయుష్ మంత్రిత్వ శాఖ ప్రకటించిన ప్రామాణిక నిర్వహణ ప్రక్రియ కు అనుగుణంగా యోగా కార్యక్రమాలను నిర్వహిస్తారు.
ఈ ఏడాది ఐడివై 2022 ఇతివృత్తం మానవాళి కోసం యోగ . కోవిడ్-19 మహమ్మారి ఉధృతంగా ఉన్న కాలంలో వారి బాధలను ఉపశమింపచేయడంలో యోగా మానవాళికి మేలు చేసింది. అంతేకాకుండా కోవిడ్ అనంతర భౌగోళిక రాజకీయ నేపథ్యంలో కూడా దయ, కరుణల ద్వారా ప్రజలను ఒక చోటకి చేర్చడానికి, ఐక్యతా భావాన్ని పెంపొందించేందుకు, ప్రపంచవ్యాప్తంగా ఉన్న ప్రజలలో రోగ నిరోధకతను ఆరోగ్యాన్ని పెంపొందించేందుకు తోడ్పడుతుంది.
రక్షణ మంత్రిత్వ శాఖ
రక్షణ రంగంలో ద్వైపాక్షిక బంధాన్ని బలపరిచేందుకు న్యూదిల్లీలో భారత్ & వియత్నాం రక్షణ మంత్రుల సమావేశం
రెండు దేశాల రక్షణ రంగ పరిశ్రమలు, సముద్ర భద్రత విషయాల్లో భాగస్వామ్యం పెంచుకోవడంపై ప్రధాన దృష్టితో చర్చలు
స్వదేశీ పరిజ్ఞానంతో ఉత్పత్తి చేసిన క్షిపణి ఐఎన్ఎస్ కిర్పాన్ను వియత్నాంకు బహుమతిగా ఇచ్చిన భారత్
భారత రక్షణ శాఖ మంత్రి శ్రీ రాజ్నాథ్ సింగ్, వియత్నాం రక్షణ మంత్రి జనరల్ ఫాన్ వాన్ గాంగ్ న్యూదిల్లీలో ఇవాళ సమావేశం అయ్యారు. వివిధ ద్వైపాక్షిక రక్షణ రంగ సహకార కార్యక్రమాల్లో పురోగతిపై మంత్రులిద్దరు సమీక్షించి, సంతృప్తి వ్యక్తం చేశారు.
ఇప్పటికే భాగస్వామ్యం కొనసాగుతున్న రంగాలను, ప్రత్యేకించి రక్షణ రంగ పరిశ్రమల మధ్య సహకారం, సముద్ర భద్రత, బహుళజాతి సహకారం అంశాల్లో సంబంధాలను పెంచుకునే మార్గాలపై చర్చలు జరిగాయి. వియత్నాం పీపుల్స్ నేవీ సామర్థ్యాన్ని పెంచే విషయంలో ఒక మైలురాయిగా నిలిచేలా, స్వదేశీ నిర్మిత ఇన్-సర్వీస్ మిస్సైల్ ఐఎన్ఎస్ కిర్పాన్ను బహుమతిగా ఇస్తున్నట్లు భారత రక్షణ మంత్రి ప్రకటించారు.
తన పర్యటనలో భాగంగా, వియత్నాం రక్షణ మంత్రి డీఆర్డీవో ప్రధాన కార్యాలయాన్ని సందర్శించారు. రక్షణ పరిశోధన, ఉమ్మడి ఉత్పత్తిలో సహకారం ద్వారా రక్షణ పారిశ్రామిక రంగ సామర్థ్యాలను పెంపొందించే మార్గాల గురించి చర్చించారు.
దీనికి ముందు, జాతీయ యుద్ధ స్మారకం వద్ద పుష్పగుచ్ఛం ఉంచి అమర వీరులకు జనరల్ ఫాన్ వాన్ గాంగ్ నివాళులు అర్పించారు. ఆయన, రెండు రోజుల పర్యటన కోసం ఈ నెల 18న భారతదేశానికి వచ్చారు. భారతదేశ 'యాక్ట్ ఈస్ట్ పాలసీ'తో పాటు ఇండో-పసిఫిక్ ప్రాంతంలో వియత్నాం ఒక ముఖ్యమైన భాగస్వామ్య దేశం.
ప్రధాన మంత్రి కార్యాలయం
కొత్త పార్లమెంట్ వీడియోను పౌరుల గొంతు జోడించి అందించిన ప్రధాన మంత్రి
ప్రధాన మంత్రి కోరిక మీద కొత్త పార్లమెంట్ భవనం గురించి ప్రజలు వ్యక్తం చేసిన అభిప్రాయాల వాయిస్ జోడించిన వీడియోను ప్రధాని అందరితో పంచుకున్నారు. కేంద్ర మంత్రి శ్రీ హర్ దీప్ సింగ్ పూరి వాయిస్ ఓవర్ తో ఉన్న వీడియో కూడా పంచుకున్నారు.
ప్రధాన మంత్రి తన ట్విట్టర్ లో ఆ వీడియోలు ఇలా రీట్వీట్ చేశారు :
“చాలామంది ప్రజలు తమ సంతోషాన్ని వ్యక్తం చేస్తున్నారు #MyParliamentMyPride. ఉద్వేగభరితమైన వాయిస్ ఓవర్ల ద్వారా ప్రజలు మన దేశానికి కొత్త పార్లమెంట్ భవనం గర్వకారణమని అంటున్నారు. ఇది ప్రజల ఆకాంక్షలు నెరవేర్చటానికి పనిచేస్తోందని ఆశాభావం వ్యక్తం చేస్తున్నారు. "
“ఈ ప్రజాస్వామ్య ఆలయం భారత అభివృద్ధి పథాన్ని ఇంకా మెరుగు పరుస్తూ కోట్లాది మందిని సాధికారం చేస్తుంది. #MyParliamentMyPride”
రహదారి రవాణా, హైవేల మంత్రిత్వ శాఖ
ఉత్తరప్రదేశ్ లోని గోరఖ్పూర్లో 10 వేల కోట్లరూపాయలకు పైగా పెట్టుబడితో 18 జాతీయ రహదారుల ప్రాజెక్టులకు శంకుస్థాపన చేసిన శ్రీ నితిన్ గడ్కరి.
కేంద్ర రోడ్లు,రవాణా, జాతీయ రహదారుల శాఖ మంత్రి శ్రీ నితిన్ గడ్కరి ఈరోజు , ఉత్తరప్రదేశ్ లోని గోరఖ్పూర్లో ఆ రాష్ట్ర ముఖ్యమంత్రి శ్రీ యోగి ఆదిత్యనాథ్ సమక్షంలో, 10 వేల కోట్ల రూపాయల పెట్టుబడి తో చేపట్టిన 18 జాతీయ రహదారుల ప్రాజక్టులకు ప్రారంభోత్సవాలు, శంకుస్థాపనలు చేశారు. ఈకార్యకమ్రానికి కేంద్ర సహాయమంత్రి శ్రీ పంకజ్ చౌదరి, ఎంపీలు, ఎమ్మెల్యేలు ,అధికారులు హాజరయ్యారు.
.సోనౌలి`గోరఖ్పూర్ నాలుగులేన్ల మార్గం, అంతర్జాతీయ సరిహద్దుల వెంట, సరిహద్దు భద్రతను పటిష్టపరుస్తుందని శ్రీ గడ్కరి అన్నారు. బైపాస్ నిర్మాణంతో గోరఖ్పూర్ రింగ్రోడ్ నిర్మాణం పూర్తి అవుతుందని, దీనితోఒ నగరంలో ట్రాఫిక్ ఇబ్బందులు తొలగుతాయని చెప్పారు. ఇది వాణిజ్య, గృహ నిర్మాణ యూనిట్ల ఏర్పాటుకు కూడా వీలు కల్పిస్తుందన్నారు.
కుషినగర్ నుంచి లుంబిని వరకు రోడ్డు నిర్మాణం, బౌద్ధ పర్యాటక ప్రాంతాలకు అంతర్జాతీయ పర్యాటకులను ఆకర్షిస్తుందన్నారు. బహరాయిచ్` శ్రావస్తి` బలరామ్పూర్ మధ్య మెరుగైన అనుసంధానత, గిలోలా బైపాస్ నిర్మాణంతో ఏర్పడుతుందని ఆయన చెప్పారు. దీనితో దేవిపతన్ ఆలయానికి పర్యాటకుల రాకపోకలు సులభతరం అవుతాయని ఆయన చెప్పారు.
బాబా గోరక్షనాథ్జీ పుణ్యభూమిలో ఈ ప్రాజెక్టుల ఆవిష్కరణ, శంకుస్థాపనలు జరుగుతున్నాయని, ఇది పెద్ద ఎత్తున పెట్టుబడులు రావడానికి, ఉత్తరప్రదేశ్లో ఉపాధి అవకాశాలు పెరగడానికి, పారిశ్రామిక ప్రగతికి దోహదపడగలదని శ్రీ నితిన్ గడ్కరి అన్నారు.
విద్యుత్తు మంత్రిత్వ శాఖ
ప్రొవిజనల్ మెగా పవర్ ప్రాజెక్టుల కోసం మెగా పవర్ పాలిసి 2009 లో సవరణ కు ఆమోదం తెలిపిన మంత్రిమండలి
ప్రధాన మంత్రి శ్రీ నరేంద్ర మోదీ అధ్యక్షత న గల ఆర్థిక వ్యవహారాల మంత్రివర్గ సంఘం  పన్నుల సంబంధిత అధికారుల కు అంతిమ మెగా సర్టిఫికెట్ లను సమర్పించాలనే ఉద్దేశ్యం తో 10 ప్రొవిజనల్ మెగా సర్టిఫైడ్ ప్రాజెక్టుల గుర్తింపు కోసం కాలావధి ని పొడిగించడానికి  ఈ రోజు న ఆమోదం తెలిపింది.
అంతిమ మెగా సర్టిఫికెట్ సమర్పణ కు గడువు ను పొడిగించడం వల్ల భవిష్యత్తు లో పిపిఎ లకై ప్రతిస్పర్ధాత్మక పద్ధతి న బిడ్ ను వేయడానికి మరియు పాలిసి షరతుల కు అనుగుణం గా పన్ను ల పరమైన మినహాయింపు లను దక్కించుకోవడానికి డెవలపర్స్ కు అవకాశం చిక్కుతుంది. అధికమయ్యే లిక్విడిటీ దేశ సమగ్ర అభివృద్ధి కి ప్రోత్సాహాన్ని అందించడం తో పాటు విభిన్న మహత్వపూర్ణ విద్యుత్తు పథకాల ను తిరిగి ఆరంభించడానికి కూడా పూచీ పడుతుంది.
పన్నుల సంబంధి అధికారుల కు అంతిమ మెగా సర్టిఫికెట్ సమర్పించడానికి గాను ఆమోదం / పాక్షిక ఆమోదం లభించినటువంటి 10 ప్రొవిజనల్ మెగా ప్రాజెక్టుల కు గడువు ను దిగుమతి తేదీ నుంచి 120 నెలల కు బదులు 156 నెలల వరకు పెంచివేయడం జరిగింది. పొడిగించినటువంటి ఈ కాలం లో, నవీన మరియు నవీనీకరణ యోగ్య శక్తి మంత్రిత్వ శాఖ  మరియు సోలర్ ఎనర్జీ కార్ పొరేశన్ ఆఫ్ ఇండియా లిమిటెడ్  ల సహకారం తో స్థిర శక్తి  ని ఆకర్షించడం జరుగుతుంది. అంతేకాదు, పిపిఎ ను సురక్షితం గా ఉంచడం కోసం ఈ మెగా ప్రాజెక్టు లు ఈ తరహా బిడ్ లలో పాలుపంచుకొంటాయన్న అంచనా ఉంది. విద్యుత్త్తు మంత్రిత్వ శాఖ ఈ అవధి లో ప్రస్తుత విద్యుత్తు బజారు ల ఆధారం గా ఒక ప్రత్యామ్నాయాన్ని అభి వృద్ధిపరుస్తుంది. అలాగే, వినియోగదారుల కు ప్రతిస్పర్ధాత్మక పద్ధతి లో ప్రయోజనాల ను అందించడానికి కూడాను పూచీ పడుతుంది.